Akken ttakken azal n tmacahut ttakken azal i tin-ad tt-id-isiwlen, ilaq yiwet ad tissin amek ara as-tefk rruḥ, ad d-tejbed lwelha n umseflid imi tuget-nsen d arrac imecṭaḥ. Akken ad taweḍ tmacahut d iswi-ines ilaq win i as-yessnen. Akka mačči menwala tettunefk-as ad dtisiwel tamacahut imi asiwel n tmacahut d ssenf n tẓuri. Sumata d tilawin meqqren deg leɛmer i iwulmen i waya, lemdent deg tudert-nsent lesrar n ddunit s wayen yeffren s wayen ibanen.